คือเรามีความรู้สึกที่เบื่อข้าวมากแทบไม่อยากกินอะไรเลยแล้วก็รู้สึกไม่ดีกับตัวเอง เบื่อมากในแต่ละวันคิดแค่ว่าใช้ชีวิตไปเพื่ออะไรอยู่ไปทำไมทั้งๆที่ก่อนหน้านี้เราเป็นคนที่ร่าเริงมากๆคนหนึ่งชอบเข้าสังคมชอบที่จะพูดคุยกับคนอื่นๆเป็นคนที่สร้างรอยยิ้มให้กับคนรอบข้างมาตลอดจนพึ่งมาสังเกตตัวเองว่าช่วงนี้เราหงุดหงิดง่ายกว่าปกติบางครั้งก็ร้องไห้บางครั้งก็ทำร้ายตัวเองและเราก็กลัวการเข้าสังคมทั้งๆที่เราชอบมากเวลาอยู่ที่คนเยอะๆเราจะมือสั่นจนคุมไม่ได้เลยเราเป็นแบบนี้อยู่บ่อยครั้งแต่ก็ไม่เคยบอกแม่เลยถึงจะเคยบอกไปแล้วก็เถอะแต่โดนหาว่าบ้าขนาดนั้นใครจะกล้าบอกล่ะจนถึงตอนนี้เราก็ยังไม่รู้ว่าเราเป็นอะไร
สวัสดีค่ะ อาการรู้สึกเบื่อ ไม่อยากอาหาร รู้สึกไม่ดีกับตัวเอง หดหู่ ไม่เข้าสังคมนั้น อาจเกิดจาก ภาวะซึมเศร้า โรคซึมเศร้า เกิดหลังการเกิดเหตุการณ์ใดๆที่ทำให้รู้สึกหดหู่แต่เป็นชั่วคราว การเปลี่ยนแปลงทางอารมณ์หรือบุคลิกภาพซึ่งจากอาการที่กล่าวมา มีหลายอาการที่อาจจะเขาได้กับโรคซึมเศร้าเช่นกัน โรคซึมเศร้าคือการมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมหากมีอาการมาต่อเนื่อง 2 อาทิตย์ หดหู่ เบื่อ เคยทำอะไรที่ชอบทำก็ไม่ชอบแล้ว มีความคิดอยากทำร้ายตนเอง เก็บตัวมาก ควรไปพบแพทย์เพื่อตรวจประเมินสุขภาพจิตเพิ่มเติมต่อไปค่ะ ในเบื้องต้นหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์